28/04/2022 | Administración LocalMunicipal
Coirós
Bases para a contratación dun técnico de deportes

A provisión polo procedemento de oposición, en quenda libre, dun (1) posto de técnico/a de deportes que prestará servizo no Concello de Coirós, en réxime de contratación laboral indefinida e vinculada á subvención concedida pola Deputación Provincial da Coruña a través do Programa FO106/2022 de subvencións a concellos e entidades locais para contratar persoal técnico deportivo, ano 2022. Para poder participar no proceso selectivo, as persoas aspirantes deberán reunir os seguintes requisitos: a) Ser español/a ou nacional dalgún dos estados membros da Unión Europea ou nacionais daqueles estados aos que se refire no disposto no artigo 57 do EBEP. b) Ter cumpridos os 16 anos e non exceder a idade máxima de xubilación forzosa. c) Estar en posesión do título oficial de Grao en Ciencias da actividade física e o deporte ou equivalente. Deberá acreditarse a equivalencia. d) Estar en posesión do certificado de Lingua galega Nivel 4 (Celga 4) ou equivalente. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. f) Non atoparse incurso en causa de incompatibilidade ou incapacidade e posuír a capacidade funcional para o desempeño das tarefas. A condición de discapacitado e a súa compatibilidade acreditarase coa oportuna certificación. g) Estar en posesión do permiso de conducir B1. Tamén terán que acreditar no momento no que acepten o posto de traballo que se lles oferte, que reúnen o requisito de non ter sido condenado por sentenza firme por algún delito contra a liberdade e indemnidade sexual, mediante a aportación dunha certificación negativa do Rexistro Central de Delincuentes Sexuais ou autorización expedida a favor do concello para que o comprobe de oficio. (Modificación do artigo 13.5 da Lei Orgánica 1/1996, de 15 de xaneiro, de Protección Xurídica do Menor, efectuada pola Lei 26/2015, de 28 de xullo). No suposto de que non acrediten estes requisitos, as/os solicitantes decaerán en tódolos seus dereitos e quedarán excluídos da selección. A modalidade de contratación será a de contrato laboral indefinido, a xornada completa, regulado polo artigo 15 do Estatuto dos Traballadores, vinculado á subvención concedida, que se extenderá ata o 31 de decembro de 2022 con posibilidade de prórroga ata o 30 de abril de 2023 da subvención concedida pola Deputación da Coruña (FO106/2022). A xornada de traballo extenderáse de luns a domingo, podendo ser de mañá e tarde, adaptándose ás necesidades do servizo, cos descansos que establece a lei. - Dinamización deportiva do territorio - Deseño e desenvolvemento de políticas de apoio á práctica deportiva - Colaborar nos programas de deportes Deputación Provincial - Garantir o desenvolvemento de programacións de carácter estable previstas polo Concello As correspondentes á categoría de Técnico deportivo e previstas na memoria remitida á Exma. Deputación Provincial da Coruña coa solicitude do Programa FO106/2022. O Tribunal estará formado por un Presidente, Secretario (O da Corporación ou en quen delegue) e 3 vogais, designándose un suplente para cada un dos integrantes. A designación dos membros do Tribunal, titulares e suplentes, farase na resolución da Alcaldía pola que se aprobe a listaxe definitiva de admitidos/as e excluídos/as, de conformidade co establecido no artigo 60 do EBEP. Todos os vogais deberán contar con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da LRXAP ou tivesen realizado tarefas de preparación a probas selectivas nos cinco anos anteriores á publicación da convocatoria. Asemade, as persoas aspirantes poderán recusar ós membros do tribunal cando concorran as ditas circunstancias, segundo o disposto no artigo 29 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. O tribunal poderá dispoñer a incorporación de persoas asesoras especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O seu nomeamento realizarase por resolución da Alcaldía. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. Para os efectos de percepción de asistencias, o Tribunal terá a categoría 1.ª das sinaladas no Real Decreto 462/2002 do 24 de maio, sobre indemnizacións por razón do servizo. A convocatoria anunciarase mediante publicación dun anuncio no Boletín Oficial da Provincia da Coruña, no taboleiro de anuncios municipal, e na páxina web do concello: www.concellodecoiros.com 8ª.- Presentación de solicitudes e admisión de candidatos As instancias de participación, dirixidas ao señor alcalde do Concello de Coirós, presentaranse no Rexistro Xeral do Concello, en horario de 9.00 a 14.00 horas, durante o prazo de 5 días hábiles contados a partir do día seguinte ao de publicación do anuncio da convocatoria no Boletín Oficial da Provincia. Poderán tamén remitirse na forma determinada no artigo 38.4 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. Co obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, por correo electrónico dirixido a: secretaria@coiros. es Modelo de instancia: As persoas aspirantes teñen a súa disposición un modelo de instancia de participación dispoñibles no Anexo II da publicación ou na páxina web do Concello (www.concellodecoiros.com) As persoas aspirantes farán constar na instancia que reúnen tódolos requisitos sinalados na base 2.ª, e achegarán inescusablemente os seguintes documentos: - Fotocopia do DNI ou documento identificativo en vigor. - Fotocopia cotexada do certificado de lingua galega CELGA 4, equivalente ou a súa validación. - Fotocopia da titulación universitaria esixida na base 2ª desta convocatoria. - Fotocopia compulsada do permiso de conducir B1. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria, así como manifestan o seu consentimento para que os seus datos persoais sexan comunicados mendiante a exposición nos taboleiros de anuncios en na páxina web do Concello para todo o relacionado co proceso selectivo. Rematado o prazo de presentación de instancias, por Resolución da Alcaldía, acordarase a admisión e exclusión provisional de candidatos/as, e publicarase inmediatamente a lista de admitidos/as e excluídos/as no taboleiro de anuncios municipal e páxina web. Durante o prazo dos dous días hábiles seguintes poderanse presentar reclamacións, que, do mesmo xeito, serán resoltas por resolución da Alcaldía. Na mesma resolución se aprobará a lista definitiva que se publicará no taboleiro de anuncios do concello, a designación do tribunal e lugar e data do desenvolvemento do concurso. Publicada a listaxe definitiva de persoas admitidas e excluídas, procederase á realización da fase de oposición no día e hora sinalados. As persoas aspirantes deberán vir provistas do DNI ou documento fideligno acreditativo da súa identidade. Serán convocados en chamamento único, quedando excluídas as persoas que non comparezan. O tribunal, polos medios que considere oportunos, velará polo mantemento do anonimato das persoas aspirantes na realización dos exercizos. A fase de oposición constará dunha proba con dous exercizos: 1º exercizo: cstionario de 20 preguntas tipo test con 3 respostas alternativas, das cales só unha será a correcta. Haberá 3 preguntas adicionais de reserva, as cales sustituirán por orde correlativo ás preguntas que, de ser o caso, sexan obxecto de anulación con posterioridade ao inicio dos exercizos. A proba será valorada de 0 a 20 puntos, sendo necesario para superala obter unha puntuación mínima de 10 puntos, que se alcanzarán con 10 respostas correctas. O tempo máximo de realización da proba é de 30 minutos. As preguntas versarán sobre o temario que figura como anexo I.2º exercizo: consistirá na elaboración dun proxecto referido ás actividades a desenvolver durante un ano. A proba terá unha duración dunha hora e será valorada de 0 a 30 puntos. Finalizada a proba escrita, e inmediatamente despois, as persoas candidatas serán citadas individualmente para defender o seu proxecto ante o órgano de selección, quen poderá realizar as preguntas que considere. Cualificación definitiva.- A cualificación final do proceso selectivo estará determinada pola suma das puntuacións obtidas nos dous exercizos e será valorada de 0 a 50 puntos, sendo eliminadas aquelas persoas que non acaden os 25 puntos. De producirse empate na puntuación final, dirimirase a favor da persoa que acadara a maior puntuación no 2º exercizo da fase de oposición. O tribunal publicará no taboleiro de anuncios e na páxina web municipal (www.concellodecoiros.com), no mesmo día en que se acorde, a relación de puntuacións outorgadas e elevará á alcaldía proposta de persoa candidata para a formalización do contrato, xunto coa acta da sesión. Contra a resolución aprobatoria das listaxes, que esgotará a vía administrativa, poderá interpoñerse un recurso contencioso- administrativo segundo o que dispón a normativa vixente. Na acta da última sesión, incluirase unha listaxe das persoas aspirantes que superen os exercicios da fase de oposición, en orde descendente sobre a puntuación total do proceso. As persoas que formen parte da mesma, poderán ser chamadas (sempre respectando a orde da listaxe) para cubrir procesos de incapacidade temporal, maternidade, permisos ou calquera outra circunstancia, sempre durante o período de un ano. No prazo de 2 días hábiles a contar desde a publicación do resultado da selección, a persoa seleccionada deberá xustificar que reúne os requisitos esixidos na convocatoria, presentando os documentos que acrediten que cumpre todos e cada un dos requisitos esixidos na base 2.ª desta convocatoria. Entre eles, certificado médico en vigor asinado por un colexiado en exercicio. Noutro caso, salvo caso de forza maior, quedarán anuladas tódalas súas actuacións, sen prexuízo das responsabilidades en que incorrera por falsidade, e a proposta entenderase realizada a favor do seguinte na relación de suplentes formulada polo Tribunal de Selección. Cumpridos os requisitos sinalados, a Alcaldía procederá a formalizar o correspondente contrato coa persoa seleccionada. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no Estatuto dos Traballadores. A presente convocatoria e cantos actos administrativos se deriven dela poderán ser impugnados polos interesados nos casos e na forma que establece a Lei 39/2015, de 01 de outubro, do procedemento administrativo común das administracións públicas. En todo o non previsto nestas bases estarase ao disposto na Lei 7/1985, do 2 de abril, reguladora das bases de réxime local, na Lei 5/1997, do 22 de xullo, de administración local de Galicia, no Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local, no RDL 5/2015 TRLEBEP, na Lei 2/2015 do emprego público de Galicia e o RDL 1/1995. Coirós, 18 de abril de 2022 O ALCALDE Franciso Quintela Requeijo 1.– A Constitución Española de 1978. Principios xerais. Dereitos e deberes fundamentais dos españois. A reforma da Constitución.2.– A organización do Estado na Constitución. Organización institucional ou política e organización territorial. As Cortes Xerais. O goberno e a administración 3.– O Estatuto de Autonomía de Galicia. Organización institucional da Comunidade Autónoma de Galicia. Competencias da Comunidade Autónoma.4.–Réxime local español. Principios constitucionais, regulación xurídica e clases de entidades locais.5.–O municipio. O termino municipal. A poboación. O empadroamento.6.– A organización municipal. Órganos necesarios. O alcalde. Os tenentes de alcalde. A Xunta de Goberno Local. O Pleno da Corporación. A organización municipal complementaria.7.–Os contratos administrativos: concepto, clases, suxeitos e requisitos.8.– Facendas locais: clasificación dos ingresos. Ordenanzas fiscais. Réxime Xurídico do gasto público local. Os orzamentos locais.9.–Administración electrónica e servizos ao cidadán. Servizos telemáticos. Os rexistros telemáticos.10.– A protección de datos de carácter persoal no ámbito das administracións públicas. Confidencialidade e manexo de datos persoais” Tema 1.–Teoría e práctica de actividades físicas e deportivas. Tema 2.–A saúde no deporte. Tema 3.–Principios da planificación deportiva. Tema 4.–As instalacións deportivas no Concello de Coirós: inventario e características. Tema 5.– Lugares de interese cultural e áreas recreativas para o desenvolvemento de actividades físicas e deportivas no Concello da Coirós. Tema 6. Actividades deportivas no Concello de Coirós. Tema 7.–Deportes de equipo I: fútbol e baloncesto. Tema 8.–Deportes de equipo II: balonmán e voleibol. Tema 9.–Actividades físicas e deportes na natureza. Tema 10.– Os deportes individuais. Tema 11.–Dinamización de grupos. Tema 12.–Actividades na natureza e campamentos. Normativa e organización Tema 13.–O aparato locomotor: os osos e articulacións do corpo humano. Tema 14.–O aparato locomotor: os músculos do corpo humano. Tema 15.–Aparato cardiovascular: o corazón. Tema 16.–Aparato respiratorio, dixestivo e urinario. Tema 17.–Hemorraxias e o seu tratamento. Tema 18.–Feridas, contusións e picaduras 1.–Que tiven coñecemento da convocatoria anunciada polo Concello de Coirós para a contratación laboral indicada.2.–Que coñezo e acepto as bases que rexen a dita contratación, e consinto o tratamento dos meus datos persoais coa finalidade de levar a cabo a selección, e que reúno os requisitos esixidos.3.–Que estou capacitado/a para o desempeño do posto e que non estou incurso/a en prohibición para me contratar nin me atopo en situación de incompatibilidade.4.–Que desexo tomar parte na convocatoria para o que achego: Fotocopia compulsada do meu DNI ou Tarxeta de Residente. Fotocopia compulsada do permiso de conducir B1. Fotocopia compulsada do documento do nivel de galego (CELGA 4 ou equivalente) Fotocopia compulsada dos títulos. 5.–Que presento toda a documentación numerada correlativamente. Por iso, SOLICITO: Ser admitido/a no correspondente proceso selectivo. Coirós, ____ de _____________ de 2022 SR. ALCALDE-PRESIDENTE DO CONCELLO DE COIRÓS De conformidade co disposto na Lei orgánica 3/2018, de protección de datos persoais e garantía dos dereitos dixitais, fun informado de que os datos facilitados serán tratados pola Entidade Local coa finalidade de atender esta solicitude. Ditos datos serán tratados de maneira confidencial, e só poderán ser cedidos nos casos contemplados na lei.